 Gică Hagi ţi-l prezintă pe înlocuitorul său.
Gică Hagi a renunţat la poziţia de antrenor la Viitorul, iar astăzi şi-a anunţat înlocuitorul. Spaniolul de 35 de ani, Ruben Alfonso de la Barrera Fernandez, este alesul lui Hagi. Acesta a antrenat ultima dată în Qatar, pe Al Ahli, şi a mai fost antrenor în ligile inferioare din Spania.
Nu a fost nici Gâlcă, nici Chivu, nici Ogăraru. Viitorul şi-a prezentat noul antrenor, iar fosta campioană a României a ales o variantă exotică.Ruben Alfonso de la Barrera Fernandez va pregăti echipa în sezonul următor. El îi ia locul lui Hagi, cel care a pregătit echipa din 2014 până acum o săptămână.Alfonso de la Barrera a atras atenţia în presa spaniolă cu stilul său vestimentar. În prima apariţie la Viitorul a ales pantaloni de trening şi un tricou cu noua echipă. Spaniolul a admis că a fost atras de posibilitatea de a lucra cu Hagi şi Popescu.Ruben De la Barrera Fernandez – antrenor Viitorul: "Îmi amintesc de un moment foarte important al generaţiei de la Mondialul din Statele Unite şi adevărul este că fotbalul românesc se caracterizează prin descoperirea jucătorilor de mare valoare aşa cum au fost Gheorghe Hagi şi preşedintele Gheorghe Popescu, două nume de referinţe“.